Suvestinė redakcija nuo 2022-04-01 iki 2024-02-08

Nutarimas paskelbtas: TAR 2016-08-17, i. k. 2016-22405

Lietuvos Respublikos Vyriausybė

nutarimas

DĖL LIETUVOS RESPUBLIKOS LABDAROS IR PARAMOS ĮSTATYMO ĮGYVENDINIMO

2016 m. rugpjūčio 11 d. Nr. 812
Vilnius

Pakeistas teisės akto pavadinimas:

Nr. 282, 2022-03-30, paskelbta TAR 2022-03-31, i. k. 2022-06436

Vadovaudamasi Lietuvos Respublikos labdaros ir paramos įstatymo 4 straipsnio 3 dalies 2 punktu, 7 straipsnio 21 ir 4 dalimis bei 11 straipsnio 1, 2, 3, 4 ir 7 dalimis, Labdaros ir paramos įstatymo (2022 m. kovo 17 d. įstatymo Nr. XIV-944 redakcija) 7 straipsnio 5 dalimi, Lietuvos Respublikos Vyriausybė nutaria:

Preambulės pakeitimai:

Nr. 848, 2018-08-29, paskelbta TAR 2018-08-30, i. k. 2018-13669

Nr. 1483, 2020-12-30, paskelbta TAR 2020-12-31, i. k. 2020-29280

Nr. 282, 2022-03-30, paskelbta TAR 2022-03-31, i. k. 2022-06436

1. Įgalioti Lietuvos Respublikos užsienio reikalų ministeriją patvirtinti užsienyje įsteigtų lietuvių bendruomenių ir kitų lietuviškų įstaigų ar organizacijų, kurios gali būti paramos gavėjais pagal Labdaros ir paramos įstatymo 7 straipsnio 4 dalį, sąrašą.

11. Įgalioti Lietuvos Respublikos finansų ministeriją nustatyti atvejus, kada fiziniai asmenys gali būti Labdaros ir paramos įstatymo 4 straipsnio 3 dalies 2 punkte nustatyto paramos dalyko gavėjais, ir paramos teikimo šiems gavėjams tvarką.

Papildyta punktu:

Nr. 1483, 2020-12-30, paskelbta TAR 2020-12-31, i. k. 2020-29280

2. Įgalioti Valstybinę mokesčių inspekciją prie Lietuvos Respublikos finansų ministerijos (toliau – Valstybinė mokesčių inspekcija):

2.1. nustatyti dokumentus, kuriais įrodoma, kad paramos teikėjas paramą teikia Europos ekonominės erdvės valstybėse, taip pat į Vyriausybės sudarytą sąrašą įtrauktose demokratinėse ir teisinėse valstybėse, patiriančiose nusikaltimus, kaip jie suprantami pagal Tarptautinio baudžiamojo teismo Romos statutą, ratifikuotą Lietuvos Respublikos įstatymu „Dėl Tarptautinio baudžiamojo teismo Romos statuto ratifikavimo“, ir jo pakeitimus, ratifikuotus Lietuvos Respublikos įstatymu „Dėl Tarptautinio baudžiamojo teismo Romos statuto pakeitimų dėl agresijos nusikaltimo ir Tarptautinio baudžiamojo teismo Romos statuto 8 straipsnio pakeitimų ratifikavimo“, ir šių nusikaltimų padarinius, įsteigtų juridinių asmenų ar kitų organizacijų, kurių veiklos tikslas nėra pelno siekimas, o gautas pelnas negali būti skiriamas jų dalyviams, veiklos dokumentuose numatytiems visuomenei naudingiems tikslams, taip pat šių demokratinių ir teisinių valstybių valstybinėms institucijoms visuomenei naudingiems tikslams, nurodytiems Labdaros ir paramos įstatymo 3 straipsnio 3 dalyje, taip pat nustatyti šių dokumentų pateikimo Valstybinei mokesčių inspekcijai tvarką;

Papunkčio pakeitimai:

Nr. 282, 2022-03-30, paskelbta TAR 2022-03-31, i. k. 2022-06436

2.2. patvirtinti paramos teikėjų ataskaitų apie suteiktą paramą pateikimo Valstybinei mokesčių inspekcijai tvarką ir terminus;

2.3. patvirtinti paramos gavėjų ataskaitų apie gautą paramą ir jos panaudojimą, apie pačių suteiktą paramą ir (arba) labdarą, taip pat apie savo veiklą, susijusią su Labdaros ir paramos įstatymo 3 straipsnio 3 dalyje nurodytų visuomenei naudingų tikslų įgyvendinimu, pateikimo Valstybinei mokesčių inspekcijai tvarką ir terminus;

2.4. patvirtinti anonimiškai gautos paramos apskaitos tvarką;

2.5. suderinus su Lietuvos Respublikos kultūros ministerija, patvirtinti fizinių asmenų, kuriems Lietuvos Respublikos meno kūrėjo ir meno kūrėjų organizacijų statuso įstatymo nustatyta tvarka yra suteiktas meno kūrėjo statusas ir kurie pagal Labdaros ir paramos įstatymą turi teisę gauti paramą, ataskaitų apie gautą paramą ir jos panaudojimą pateikimo Valstybinei mokesčių inspekcijai tvarką ir terminus;

2.6. suderinus su Lietuvos statistikos departamentu, patvirtinti Labdaros ir paramos įstatymo 11 straipsnio 1, 2 ir 3 dalyse nurodytose ataskaitose pateiktos informacijos pateikimo Lietuvos statistikos departamentui tvarką ir terminus.

2.7. nustatyti tvarką ir terminus, pagal kuriuos savo interneto svetainėje skelbia paramos dalyko, nurodyto Labdaros ir paramos įstatymo 4 straipsnio 2 dalies 2 punkte, gavėjus ir jiems kiekvienais metais pervestų piniginių lėšų sumas, taip pat paskutiniais praėjusiais metais pervestų piniginių lėšų patikslintus duomenis.

Papildyta papunkčiu:

Nr. 848, 2018-08-29, paskelbta TAR 2018-08-30, i. k. 2018-13669

21. Patvirtinti Demokratinių ir teisinių valstybių, kurioms taikoma Lietuvos Respublikos labdaros ir paramos įstatymo 7 straipsnio 5 dalis, sąrašą (pridedama).

Papildyta punktu:

Nr. 282, 2022-03-30, paskelbta TAR 2022-03-31, i. k. 2022-06436

3. Pripažinti netekusiais galios:

3.1. Lietuvos Respublikos Vyriausybės 2000 m. gruodžio 15 d. nutarimą Nr. 1452 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“ su visais pakeitimais ir papildymais;

3.2. Lietuvos Respublikos Vyriausybės 2002 m. gegužės 20 d. nutarimą Nr. 693 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“ su visais pakeitimais ir papildymais;

3.3. Lietuvos Respublikos Vyriausybės 2015 m. sausio 28 d. nutarimą Nr. 55 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“.

4. Šio nutarimo 3 punktas įsigalioja 2017 m. sausio 1 dieną.

Ministras Pirmininkas	Algirdas Butkevičius

Finansų ministrė	Rasa Budbergytė

PATVIRTINTA

Lietuvos Respublikos Vyriausybės

2016 m. rugpjūčio 11 d. nutarimu Nr. 812

(Lietuvos Respublikos Vyriausybės

2022 m. kovo 30 d. nutarimo Nr.282 redakcija)

DEMOKRATINIŲ IR TEISINIŲ VALSTYBIŲ, KURIOMS TAIKOMA LIETUVOS RESPUBLIKOS LABDAROS IR PARAMOS ĮSTATYMO 7 STRAIPSNIO 5 DALIS, SĄRAŠAS

Ukraina.

_____________________________

Papildyta priedu:

Nr. 282, 2022-03-30, paskelbta TAR 2022-03-31, i. k. 2022-06436

Pakeitimai:

1.

Lietuvos Respublikos Vyriausybė, Nutarimas

Nr. 848, 2018-08-29, paskelbta TAR 2018-08-30, i. k. 2018-13669

Dėl Lietuvos Respublikos Vyriausybės 2016 m. rugpjūčio 11 d. nutarimo Nr. 812 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“ pakeitimo

2.

Lietuvos Respublikos Vyriausybė, Nutarimas

Nr. 1483, 2020-12-30, paskelbta TAR 2020-12-31, i. k. 2020-29280

Dėl Lietuvos Respublikos Vyriausybės 2016 m. rugpjūčio 11 d. nutarimo Nr. 812 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“ pakeitimo

3.

Lietuvos Respublikos Vyriausybė, Nutarimas

Nr. 282, 2022-03-30, paskelbta TAR 2022-03-31, i. k. 2022-06436

Dėl Lietuvos Respublikos Vyriausybės 2016 m. rugpjūčio 11 d. nutarimo Nr. 812 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“ pakeitimo